Diari Oficial de la Generalitat Valenciana


Sumari del DOGV 8832, del 11-06-2020 (2020/4249)

Informació pública prèvia relativa al projecte de decret de la Conselleria de Participació, Transparència, Cooperació i Qualitat Democràtica, pel qual es modifica el Decret 105/2017, de 28 de juliol, del Consell, de desplegament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8832

Data del DOGV
:   11-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/4249


Data del document
:   01-06-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Informació pública prèvia relativa al projecte de decret de la Conselleria de Participació, Transparència, Cooperació i Qualitat Democràtica, pel qual es modifica el Decret 105/2017, de 28 de juliol, del Consell, de desplegament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern. [2020/4249]  
Mitjançant la Resolució de 30 de març de 2020, la consellera de Participació, Transparència, Cooperació i Qualitat Democràtica ha acordat l'inici del procediment d'elaboració del projecte de modificació del Decret 105/2017, de 28 de juliol, del Consell, que desplega la Llei 2/2015, de 2 d'abril, de transparència, bon govern i participació ciutadana de la Comunitat Valenciana, a fi de modificar determinats aspectes que afecten el règim d'organització i funcionament del Consell de Transparència, Accés a la Informació Pública i Bon Govern, i n'ha encarregat la tramitació a la Direcció General de Transparència, Atenció a la Ciutadania i Bon Govern.  
  
L'article 133 de la Llei 39/2015, d'1 d'octubre, del procediment administratiu comú de les administracions públiques preveu, en l'apartat primer, la consulta pública prèvia a l'elaboració dels projectes normatius a fi d'obtindre l'opinió dels ciutadans i de les organitzacions més representatives potencialment afectats per la futura norma.  
  
L'article 25.4 del Decret 105/2017, de 28 de juliol, del Consell, de desplegament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern, estableix que en tot cas se substanciaran els processos de participació ciutadana establits en el mencionat article 133.  
Per tot això, i amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia que la Conselleria de Participació, Transparència, Cooperació i Qualitat Democràtica habilitarà en la seua pàgina web, en l'apartat «Normativa en tramitació/participació ciutadana», un apartat específic per a efectuar la consulta prèvia.  
De conformitat amb el que es preveu en l'article 43.1.c de la Llei 5/1983, de 30 de desembre, de Govern Valencià, la tramitació del present projecte normatiu no té caràcter urgent, per la qual cosa la duració d'aquesta consulta serà de quinze dies hàbils comptats des de l'endemà de la publicació del present anunci en el Diari Oficial de la Generalitat Valenciana.  
  
València, 1 de juny de 2020.- El director general de Transparència, Atenció a la Ciutadania i Bon Govern: Andrés Gomis Fons.